Emmanuel Macron

Dr **Emmanuel Macron** (* 21. Dezamber 1977 z Amiens) ìsch a frànzeescher Politiker. Ar ìsch a erschta Mol àm 7. Mai 2017 Präsidant vum Frànkrìch gwählt worra, un a zweita Mol àm 24. Àwril 2022.

Ursprunglig ìsch'r Investmentbanker gsìì. Vu Àuigscht 2014 bis Àuigscht 2016 ìsch'r Minischter fer Wìtschàft, Ìnduschtrie un Digitàla Tecknologie ìn dr Regiarung Valls II gsìì.
Ìm Johr 2016 hàt'r d Pàrtei „En marche !“ grìnda un ar hàt sìch àls Kàndidàt fer d Frànzeescha Präsidentschaftswahl vu 2017 ufgstellt.

## Jugend
Dr Emmanuel Jean-Michel Frédéric Macron ìsch dr Suhn vum Jean-Michel Macron, a Neurolog un Profasser ìm Spitàl vu Amiens, un vu dr Françoise Macron-Noguès, à Doktra àn dr Krànkakàssa igstellt.

Ar ìsch ìm litteràrischa Fàch begàbt gsìì: mìt 16 Johr hàt'r a Wettbewerb ìn Frànzeesch gwunna. Ar hàt aui zeh Johr làng Piano glehrt.

Ar hàt ìm Lycée Henri IV z Pàris Studia gmàcht, zèèrscht a Baccalauréat S (ìn Wìssaschàft), dernoh d Klàssa hypokhâgne un khâgne (litteràrisch). Noh wittera Studia ìn Philospie, hàt'r noch ìm Institut d’études politiques de Paris un ìn dr ENA z Stroßburg glehrt.

## Kàrriar
Ànna 2004, àls Diplomiarter üs dr ENA, ìsch'r Stààtsbeàmter worra: Finànzdirakter àn dr „Inspection générale des finances“.

Ìm Septamber 2008 ìsch'r àls Ìnveschtmentbànker ìn dr Pàriser Rothschild-Bank Rothschild & Cie (RCB) ge schàffa, un zwei Johr speeter ìsch'r Pàrtner (co-gérant) ìn dara Bànka worra.

Ànna 2012 hàt'r eina vu da greeschta Ìwernamma vum Johr begleita: dr Àbkàuif vu-n'ra Filiàl vu Pfizer dur d Firma Nestlé, fer a Priis vu 9 Milliarda Euro.

### Ìn dr Politik

Dr Emmanuel Macron hàt fer Modell dr Michel Rocard gnumma, fer a groß Teil vu da politika Idee, dàs heißt meischtens a mehr liberàla Tendànz ìn da (trotzdam) soziàla Idee. Ar hàt ìn dr „Parti Socialiste“ ààgfànga. Ànna 2011 hàt'r dr François Hollande unterstìtzt, ìn'ra Zitt wo noch dr Dominique Strauss-Kahn d greeschta Chance fer d Präsidantschàftswàhla ghàà hat.

Àm 26. Àuigscht 2014 ìsch'r Minischter fer Wìrtschàft, Ìnduschtrie un Digitàla Tecknologie ìn dr Regiarung Valls II worra.

Ìm Hornung 2015 ìsch d „Loi Macron“ üssakumma; as geht um a Reform wo ìn dr Wìrschàft sott halfa: d Sunntigàrwet wìrd nìmm so strang beschrankt, dr Mìndeschtlohn (SMIC) oder d Àrwetszitt vu 35 Stund pro Wucha sìn nìmm so fescht gàràntiart, ìn da Trànschportfirma wìrd mehr Konkurranz igfiahrt, usw. Üs Àngscht àss dia Reform nìt gwählt kännt wara, hàt sa dr Manuel Valls dur dr Àrtìkel 49.3 macha dura kumma.

Àls junger un moderner Mànn, ìsch àls dr Macron vum Volk zìmlig güet ààgsah gsìì. D Opinionsumfroga sìn güet fer'na gsìì. Ìm Johr 2016 hàt's àwer a bìtsi gschàngschiart, noh dam àss's üssakumma ìsch àss'r züe wenig Stiira zàhlt hàt.

Àm 6. Àwrìl 2016, ungfahr a Johr vor da naachschta Präsidantschàftswàhla, hàt'r d Pàrtei “En marche !” grìnda. Àm 30. Àuigscht 2016 ìsch'r vu dr Regiarung furt. Dr PS hàt dia Trannung zìmlig schlàcht ààgnumma, noh dam ìsch dr Macron àls Verroter ààgsah worra. Àm 16. Novamber 2016 hàt'r sìch àls Kàndidàt fer d Präsidantschàftswàhla vu 2017 ufgstellt. ìn da Lìnks-Pàrtei (so wia ìn da Rachts-Pàrtei) gìtt's a Stràtegie vu „Primaires“ Wàhla, dàs heißt Vorwàhla mìt àlla Lìnks-Pàrtei, so àss numma a einziger Lìnks-Kàndidàt sìch àn d Präsidantschàftswàhla ufstellt; dr Macron gheert àlso bi dana wo dia Regel nìt reschpektiart han.

Àm 7. Mai 2017, àm zweita Tour vu da Frànzeescha Präsidantswàhla, ìsch'r vor dr Marine Le Pen üssakumma, un ìsch ìm Àlter vu 39 Johr dr jìngscht Präsidant vum Frànkrìch worra.

Ar ìsch àm 24. Àwril 2022 a zweita Mol Präsidant gwählt worra.

## Privàtlawa
Dr Emmanuel Macron hàt àm 20. Oktower 2007 d Brigitte Trogneux ghirota. Sa ìsch friahier si Frànzeeschprofasser ìm Lycee vu Amiens gsìì, un sa han mìtnànder ìm Theàterverein vum Lycée gspìelt. Dur s Théàter han sa sìch güet lehra kenna, un ìn dara Zitt häig dr jung Emmanuel Macron d Brigitte Trogneux entschlossa z hirota, obwohl àss sa viarazwànzig Johr älter ìsch às ar. Hìttzutàg düet sa ìhrer Mànn vìel begleita un brìngt ìhm ihra Hìlf fer wàs d Kommunikàtion ààbelàngt.

## Büech
* *Révolution*, éditions XO, 2016, ISBN 9782845639669.

## Externa Links

## Referanza